**6. fundur starfshóps um varðveislu menningarminja við Grímsstaðavör**

**Staðsetning:**

**Dagsetning og tími: 18.4. 2018 kl. 15.00 – 16.00.**

Viðstaddir: Stefán Benediktsson, Margrét Þormar, Helga Maureen Gylfadóttir, Ingibjörg Áskelsdóttir og Signý Pálsdóttir sem reit fundarpunkta. Marta Guðjónsdóttir var í símasambandi með sprungið dekk.

1. Vísað til síðustu fundargerðar starfshópsins og minnisblaðs Margrétar Þormar.
2. Fundarmenn meta það svo að til að verkefnið nái framgangi þurfi Borgarsögusafn að hafa fulla heimild til að halda utan um menningarminjarnar sjálfar manngerðar en Umhverfis- og skipulagssvið umhverfið enda er það hluti af græna treflinum, opnu svæði borgarinnar og ásýnd strandlínunnar.
3. Lagt er til að unnin verði deiliskipulagsbreyting skv. tillögum Ögmundar Skarphéðinssonar frá 2009 sem hugsanlega þarf að endurskoða. Staðfest deiliskipulag er grundvöllur þess að ráðist verði í frekari umbætur en almennt viðhald. Meiriháttar breytingaáform verði síðan sett á fjárfestingaráætlun eftir því sem tilefni gefast. Á meðan deiliskipulagi hefur ekki verið lokið mun Borgarsögusafn sinna lágmarksviðhaldi skúrana.
4. Fram kom að Borgarsögusafn þarf 1 m.kr á ári til að sinna almennu viðhaldi. Árið 2017 fékkst 2,5 m.kr. fjárveiting vegna Grímsstaðavarar úr pottinum Betri hverfi. Fyrir framlagið var sumarið 2017 unnin fornleifarannsókn í kringum skúrana og síðan jarðvegsskipt í kringum þá, burðarvirki styrkt í syðsta skúrnum og skipt um þak, ljósastaurar lagaðir og áningabekkur settur upp.
5. Samþykkt að leggja fram svohljóðandi tillögu fyrir menningar- og ferðamálaráð:

Tillaga:

Starfshópur um menningarminjar við Grímsstaðavör hefur lokið störfum. Lagt er til að menningar- og ferðamálaráð staðfesti að hinar manngerðu menningarminjar séu á ábyrgð Borgarsögusafn en umhverfi þeirra á ábyrgð Umhverfis- og skipulagssviðs enda hluti af græna treflinum, opnu svæði borgarinnar og ásýnd strandlínunnar. Jafnframt leggur starfshópurinn til að menningar- og ferðamálaráð leggi til við borgarráð að unnin verði deiliskipulagsstillaga að svæðinu skv. tillögum Ögmundar Skarphéðinssonar frá 2009 sem hugsanlega þarf að endurskoða. Veitt verði 1 m.kr. fjárveiting til Borgarsögusafns árlega á fjárhagsáætlun til að sinna manngerðum minjum.